title: تارودانت
text: كيما ݣاع لاسماء ذيال لبلايص، كاينين بزاف ديال تأويلات على الأصل أولا منين جات هاد السمية ديال تارودانت، من اهم التأويلات و لي قريبا كتر للواقع هي فلحقيقة قصة ديال شي دراري صغار ضرب واحد المرّا لفياضان لمدينة و داهم (المنطقة فاش جات هاد المدينة معروفة بهاد النوع ديال الكوارث الطبيعية) و هادشي لي خلّى مهوم تغوت و تقول "تاروا دانت" لي كاتعني بتشلحيت "دراري مشاو" بمعنى داهم لما. من تم و مع لوقت تجمعو هاد جوج كلمات و كونو لينا "تارودانت" لي هي سمية لي كانعرفو دابا.